section_heading: Životopis
paragraph_text: Završio je učiteljsku školu u Arbanasima, te radio kao učitelj u Hvaru i Visu, a usporedno je učio pjevanje i violinu, te kao samouk gitaru. Preko Splita, gdje je neko vrijeme bio član malog orkestra koji su vodili Jakov Gotovac i Ivo Tijardović, stigao je u Zagreb. Želio je postati operni tenor. Slučaj je htio da je u Zagrebačkoj operi bilo slobodno mjesto šaptača, a Vlahu je bio potreban stalni posao. Nastupao je pjevajući uz gitaru svoje popijevke i šansone, skladane često na vlastite tekstove. Snimio je 60-ak popijevki, od kojih su najpopularnije: "Ajme meni", "Na Jadranu plavom", "Od one divne noći", "Pod starim čempresom", "Adio Mare", "Popevke sem slagal", "Fala", a "Marijana" (koautor Svetozar Šišić)<ref>HDS ZAMP / Baza autora: Svetozar Šišić, pristupljeno 15. kolovoza 2015. je stekla svjetsku popularnost posebno u Japanu gdje je prevedena kao "O Mariyana kawaii Mariyana".